
Dialuna, 25 Februari 2019 


Gobierno di Aruba ta re-afirma: 

A logra negocia buelo pa saca Arubianonan di Venezuela 


DEN ñn di siman Gobierno a informa cu a logra nego- 
cia pa permiti buelonan pa transporta pasaheronan cu ta 
pega na Aruba of na Venezuela. 

Den cuardo di esalci ta avisa tur Arubiano (of stranhero 
cu ta residencia na Aruba) cu actualmente ta pega na 
Venezuela cu lo bay autorisa un of mas buelo pa trece 
nan bek Aruba. Na mes momento lo hiba pasaheronan 
Venezolano bek pa Venezuela cu ta pega na Aruba. 

Pa e proposito ey ta solicita tur pasahero afecta pa tuma 
contacto cu e aerolinea cu nan tin ticket cune lo mas 
antes posibel. E vuelonan alci lo aplica solamente pa pas- 
aheronan cu ta pega como consecuencia di cierre di e 
espacio aereo (“stranded passengers”). 


Manera ta conoci Presidente Nicolas Maduro e siman 
tras di lomba a cera frontera maritimo y aereo cu e is- 
lanan Hulandes den Caribe despues cu Hulanda a yega 
na un acuerdo pa uza Corsou como punto pa ricibi y 
saca e ayudo humanitario cu ta bini di diferente parti di 
mundo. Pero cos no a keda keto eynan pasobra dos dia 
despues di e anuncio di Maduro, e presidente interino, 
Presidente di Asamblea Nacional Juan Guiadó a saca un 
decreto pa habri frontera cu Brasil, Colombia y cu e isla- 
nan ABC. E1 a bisa den e decreto cu e ta ordena pa man- 
tene e relacionnan diplomatico y consular cu e paisnan 
ya menciona. E fin di siman tabata uno hopi violento na 
Venezuela pa cu entrega di e ayudoO humanitario unda 
ambos banda ta acusa otro di ta actua en contra di e 
derecho di e pueblo. 


Fundacion Lotto Pa Deporte ta keda den noticia 


DEN pasado bou directiva anterior Fundacion Lotto Pa 
Deporte tambe tavatin retraso den cuenta nan anual. 
E asunto aki a wordu soluciona bou e directiva actual 
y Lotto ta trahando riba su cuenta nan anual pa kita e 
retraso actual. 

Un investigacion na Camara di Comercio ta mustra den 
e structura bieu di Fundacion Lotto pa Deporte cu Ar- 
nold Emilio Le Grand tavata tesorero for di 16 di no- 
vember 2009 te cu 1 di februari 2017 y for di 1 januari 
2017 te cu 18 october 2017 Silvio Melanio Janga e actu- 
al Presidente di Hunta di Supervision tavata e segundo 
tersorero. Arnold Emilio Le Grand tabata encarga tambe 
cu e IT di Lotto. 

E directiva actual a logra den historia di Lotto un opinion 
positivo di auditoria p’e cuenta anual di 2013. E añanan 
anterior e opinion di auditoria no tabata positivo. 

Ta di spera cu pronto Lotto por keda cla cu su cuenta 
anual di 2014, unda e auditor externo por duna un opin- 
ion positivo di auditoria mescos cu e cuenta anual 2013 


y tambe pa por soluciona e retraso actual den e cuenta 
nan anual. 

Tin cu bisa si cu por medio di e documento di aboga- 
donan di Lotto cu a bay Corte di Apelacion fecha 18 
september 2018 riba pagina 4 secion 8, Fundacion Lotto 
Pa Deporte ta splica den extenso pakico tin e actual re- 
traso den e cuenta nan anual. 

Tambe nos redacion a bin compronde cu e raport riba e 
investigacion di e maneho di e director actual no ta cla 
ainda. 

Tin cu bisa si cu e investigador R.S. Tuitt (un ex-politico) 
ta fungi tambe como consehero y manager interino p’e 
Hunta di Supervision. Esey sigur tin su conflicto di in- 
teres. Fundacion Lotto pa Deporte a duna e investigador 
tambe un auto pa core aden cu ta propiedad di Lotto. 

Ta spera cu pronto e raport ta cla p’e director actual por 
defende su mes y cu e asunto aki no mester caba den 
Corte. 







Dialuna, 25 Februari 2019 


AWEMainta 


3 



rv 

"1 ~ ( ^ 



L 

X 1 / —V 

L_ \_l_Z_ \_L 


Caso Ibis; un balansa 
di husticia manera 
Lego gelijm na otro 



DIABIERNA ultimo Corte di Husticia den Prome Instancia a dicta 
sentencia den e caso Ibis, caminda ex Minister di Labor, drs Paul 
Croes a wordo haya culpabel di varios puntoy caminda Huez a dicidi 
cu e mester baly 4 aña den prison. 

Otro sospechosonan tambe a ricibi diferente tipo di castigoy asina a 
j/ega un fin na un caso cu a dura Ministerio Publico tres aña pa hinca 
den otro, pa claba aki_y aya manera un carpinte barata, pa final traha 
un tipo di caha di palo, mal clabay mal hinca den otro. 

Sin duda un caso cu nos ta mira mester a haya un solucion caminda 
Ministerio Publico no ta perde cara, caminda e bon nomber di e 
instituto aki no por a sufri dañoy na final di dia, tabata Corte den 
Prome Instancia cu a percura manera tabata di spera, scapa cara di 
un instituto cu no mester funciona manera den ultimo tempo esaki ta 
funcionando. 

No t'e caso di Ibis solamente, pero tin cosnan tumando lugar cu sim- 
plemente pa ley, e mesun leynan cu Ministerio Publico tambe tin cu 
respetay biba segun esakinan, no ta tumando lugary hasta nos por 
papia di maniobranan cu no ta cuadra den un sistema democratico 
manera esun cu nos ta gosa di dje. 

Re. pa no baly mucho atras, tin e caso di e periodista Speed Andrade 
y otro persona mas di prensa, sr. Marko Espinosa, hendenan cu a 
wordo deteni sin hustificacion, sin prueba algun, a wordo tira tras di 
tralie pa algun dia y den caso di sr. Espinosa, hasta pa 8 dia sin cu 
esaki tabata hustifica of necesario. 

E sistema hudicial no ma gy no por funciona di e forma akiya cu no 
por priva un ciudadano liber di su libertad pa motibo cu algun hende 
lo a bisa algo, algun hende lo ta sospechando algoy hasta nos por 
tribi di bisa, algun mandatario ta haya ta bon pa manda autoridadnan 
tras di e hendenan aki. 

E caso di Ibis no ta diferente caminda Ministerio Publico a dicidi di 
ba \y tras di un Minister, a tuma asina hopi tempo pa busca un forma pa 
construi un caso, a piki hendenan masyega n’e Ministery den sector 
comercial, pa trata di construi un caso cuya nan no por a para mas 
j/a cu e consecuencianan lo tabata desastroso p’e propio Ministerio 
Publico. Den un forma increibel, den locual na Ingles ta wordoyama 
un ‘witchhunt’, a baly tras di e mandatario, a drenta su cas, a mete 
den asuntonan personal di e famia, a busca den tur skina j/ den tur 
cos, pa haj/a algo pa hustifica un accion cu no tabatin hustificacion. 

E presiona cantidad di hende, a cera cantidad di hende cu e speransa 
cu algun caminda algun declaracion of accion cu nan lo a haci pa of 
na nomber di e Minister, lo tabata por a hustifica e acusacion contra 
di e ex mandatario.Pa tres aña largo Ministerio Publico a abusa di su 
poder, scondi tras di e mascarada di Husticia, abusando di un poder 
cu realmente nan so por tin y cu practicamente nan a abusa di dje 
den tur sentido di palabra p’asina construi algo cu por a salba un 
caso cu nan mes no tabata sa con pa salba. 


Pa: Victor (Toko) Winklaar 

Na Papiamento tin un dicho cu ta bisa: ‘Cacho no ta come cacho’ 
y loke a sosode den e caso di Ibis esaki ta conta tambe _ya cu tabata 
dificil pa spera cu Corte den Prome Instancia lo a laga Ministerio 
Publico caly den un caso asina sensitivo y asina delicado, _ya cu tabata 
trata di un Minister di pais Aruba. 

A papia cu cantidad di hende, a bishita cantidad di comerciante pa 
busca cosnan contra e Minister ya cu e punto di salida di Ministerio 
Publico, tabata cu mester haj/a algo, mester haj/a cualkier desaroyo 
cu cual nan por traha e fundeshi pa nan caso. 

Pa usa otro dichi conoci, e biaha aki na Hulandes: Barbertje moet han- 
gen loke woordenboek Hulandes ta mustra di ta nifica cu ‘ongeacht 
of iemand schuldig is moet die gestraft worden’ y den e caso di Ibis 
nos ta totalmente convenci cu esaki a sosode. 

Nos por baly atende tur palabra, tur aspecto di e caso y den algun di 
e acusacionnan, nos ta cuestiona nos mes si e hendenan aki di Minis- 
terio Publico ta bibando na Aruba of nan ta staciona na un otro pais 
cu nan no conoce e tradicion politico di nos pais y di nos politiconan. 
Pa tuma un solo ehempel, caminda Paul Croes a wordo acusa di a 
stroba control na un restaurant di un amigo di dje cu ta algo cu tin 
añanan caba pasando y ta lanta e pregunta cu si un mandatario haci 
e apelacion aki riba un departamento di Gobierno, si e tin autoridad 
pa haci esaki of no. 

Den pasado na cuanto ocasion tin Ministernan a j/ega di para Polis di 
caba c’un Festival di Cajypso ora cu esaki a pasa e ora stipula den e 
permiso, esaki ta algo ilegal, e Minister a actua contra Iey, e tabatin 
autoridad pa haci esaki? 

Por menciona cantidad di otro casonan mas, di hendenan sin permiso 
cu a wordo deteni pa despues riba ordo di Minister wordo poni bek 
den libertad sin c’un musca a bula. Recientemente tin e caso di un 
homber envolvi den casonan di maltrato di hende muher, kende a 
wordo deteni, encarcela, pero a wordo poni den libertad y hasta a 
haya oportunidad pa solicita pa asilo politico na nos pais. E ta klop? 
Sigur cu no! 

Pa ilustra algo serio cu Ministerio Publico y hasta esnan cu tin cu 
funciona bou di e institucion aki, caminda iregularidadnan cu rijbewijs 
a tuma lugar pero kico a sosode? 

Esnan sospecha di e actonan aki iregular y sigur contra ley, a wordo 
traslada pa un otro seccion di Polis, pero a tapa e caso aki y aki nos ta 
cuestiona di con Ministerio Publico, cu den e caso di Ibis ta hungan- 
do pa Pontius Pilatus, no a actua pero a prefera di pasa pa ‘onnozel.’ 
Caso Ibis na final di cuenta tabata un puzzel di Lego caminda Min- 
isterio Publico a traha un cas di husticia cu e piezanan y cu pa gran 
parti caminda cu esakinan no tabata por a cuadra den otro, Ministerio 
Publico a dicidi di corta y lijm esakinan p’asina nan por a pega na otro 
y mustra riba un cas bon traha. 

Foei, foei, foei!!!!!! 

Veredicto IBIS a laga hopi interogatorio 



TA prome biaha Aruba a wordo confronta cu investigacion 
di un caso di soborno aki na Aruba manera IBIS. Un caso cu 
a tuma un periodo largo di pre-investigacion, interogacion y 
pa despues presenta e sospechosonan dilanti mesa berde. 
Dor cu hustamente e ta e prome caso, tin hopi aspecto cu ta 
sinti cu e mester sirbi pa un les y cu expertonan ta bisa tin 
caminda pa haci un apelacion, unda cu tres Hues kisas lo por 
mira esaki di un miho forma. E solo hecho cu cinco persona 
a haya vrijspraak ta mustra un falta di experiencia di OM 
den tipo di casonan asina. Hues den su sentencia, cu ley ta 
bisa cu e delitonan mester wordo proba LEGAL y CONVIN- 
CENTEMENTE, mes ta laga hopi porta habri ora ta bisa cu 
mirando no tin un splicacion hustifica, e no por ta otro cu 
placa cu a wordo laba (witwassen). 

Den e parti di e acusacion di labamento di placa, di cual un 
parti e acusado Paul Croes a wordo declara liber di dje, pa 
defensa ta keda toch hopi pregunta: E delito a keda legal y 
convincentemente proba? OM ta papia di “gewoonte wit- 
wassen” cu e acusado Paul Croes a haci su mes culpabel na 
dje pa un suma di 538.330,95 florin. E labamento di placa ta 
consisti di tres aspecto, di cual aspecto 2 el a wordo declara 
liber. 

Riba e prome y di tres aspecto di labamento di placa, Corte 
a bisa lo siguiente. OM a duna un bista di tur e entrada y 
gastonan priva cu a yega na dje basa riba un “eenvoudige ka- 
sopstelling”. Pa Corte e CALCULACIONNAN, cu excepcion 
di algun punto cu a wordo laga afo, ta logico y conclusivo 
y ta basa riba pruebanan legal. Hues a kita afo un suma di 
37.804,75 di gastonan di cuido pa e muchanan y trabou di 
cas y a bisa cu e “supuesto gastonan cash aki” no ta wordo 
inclui. Hues ta bisa “aunke ta aceptabel cu famia Croes den 
e periodo ey lo mester a paga pa ayudo, esald no a keda com- 
proba cu e t’asina.” 


E resto di e saldo di e entradanan legal cash menos e gas- 
tonan cash (248.638,56 - 37.804,75 = ) ta 210.833,81 flo- 
rin. E gastonan di un suma asina grandi di placa cash, sin cu 
su procedencia legal por wordo proba, ta crea e sospecho di 
labamento di placa. 

“No por bisa cu siguridad ki parti di e suma aki ta directa- 
mente procedente door di e delitonan cometi door di e sos- 
pechoso, principalmente pa loke ta e sobornonan tuma. Den 
casonan asina di tur manera por wordo proba cu un bon parti 

di esaki ta procedente di un delito.,” Hues ta bisa. E parti- 

nan aki ta mustra cu pa e ciudadano eyfo ta keda e pregunta 
placa cash uza di e forma aki berdad por wordo proba como 
labamento di placa, sin cu OM a demostra cu el a haya por 
ehempel 10.000 di Bashaka (cu recibonan traha, of si den e 
administracion di e Chinesnan ta para cu tal suma a wordo 
paga na Paul Croes of su entorno pa ontheffing). Loke cu a 
bini dilanti ta mustra solamente e placa cash uza pero OM 
no mustra ningun momento for di unda esaki a bini, proba 
via di administracion di otro comerciantenan. 

Hues ta bisa tambe cu Corte ta di opinion cu basa riba SOS- 
PECHO di labamento di placa y e hecho y circumstancianan 
di e sospechoso, por spera cu e ta duna un declaracion di 
procedencia di e placanan cash cu ta concreto, verificabel. 
Defensa a bisa cu tabatin mas placa cash presenta na cas, 
cual tabata resto di placa di campaña y loke cu nan a haya 
regalo pa nan casamento. Pero Corte ta bisa cu esald no ta 
verificabel. Y esaki ta e mesun splicacion cu Corte ta duna pa 
placanan cash cu hopi biaha defensa a bisa ta bini di ayudo 
di famia, wela, mama, placa saca di creditcard pa paga gasto 
di salidanan den grupo y cu despues e ta haya bek cash. Cu 
nan a bende cachonan di raza, Corte ta haya cu tampoco por 
wordo verifica. Un prestamo cu e esposa a ricibi di su wela, 
y cual e wela a traha un carta di esaki, si a wordo deduci di e 
suma cu ta bisa a wordo laba, y tampoco e ticketnan di con- 
cierto paga cash belc. 

E condena aki pa uzo placa cash sin por demostra su proce- 
dencia por pone hopi hende den problema cu Husticia. Un 
gran parti di e poblacion no ta skirbi of mantene un admin- 
istracion di cas riba placanan cash cu ta wordo ricibi kisas, 
pa bende di productonan riba “vraag en aanbod”, benta di 
cuminda pa recauda fondo pa cubri gastonan, ganamento di 
catochi, etc. P’esey e pregunta ta keda: A keda legal legal y 
CONVINCENTEMENTE proba e acusacion di labamento 
di placa contra ex Minister Paul Croes? 

Joao Campos Forte di Motta Engil 

Proyecto di Watty Vos Blvd 

ta bay segun plan y 
asina na april lo 
habri e rotonde 
di mas grandi 



VACATURE SOCIAAL CRISISPLAN w 

GORmoDlÁW* 

Het Sociaal Crisisplan is een grootschalig programma van land Aruba bestaande uit een 
veelheid van projecten die samen naar de doelstelling leiden. Het programma wordt 
uitgevoerd in samenwerking met instellingen en organisaties binnen vier verschillende 
sectoren en is gericht op het voorkomen en bestrijden van sociale achterstanden, zoals 
drop out, criminaliteit en geweldproblemen, zoals huiselijk geweld, misbruik en verwaar- 
lozing onder de doelgroep kinderen en jongeren. Het uiteindeliike doel is de instelling van 
een ‘child protective system' (het kinderbescherming systeem) over de hele keten van 
sociaal, zorg, onderwijs en justitie, zodat een kind veilig en gezond opgroeit in de 
Arubaanse samenleving. Voor dit project is land Aruba op zoek naar kandidaten voor de 
volgende functie: 


RAADSONDERZOEKER VOOGDIJRAAD 
Omqevinq 

Oirectie Voogdijraad is de instantie voor kinderbescherming op Aruba en valt onder 
het Ministerie van Justitie. Hun primaire taak is onderzoek doen naar 
kindermishandeling en minderjarigen te beschermen om hun ontwikkeling naar 
volwassenheid te bevorderen wanneer de wettelijke vertegenwoordigers dit niet 
(naar behoren) uitoefenen. Directie Voogdijraad is wettelijk bevoegd om 
beschermende maatregelen te nemen om de minderjarige te beschermen en 
verdedigt de rechten van het kind waarvan de algehele ontwikkeling wordt 
bedreiga. Tijdens het onderzoek worden de risico's en beschermende factoren in 
het gezin onderzocht, waarbij de nadruk ligt op de belangen van het kind.Het 
onderzoek vindt plaats binnen een multidisciplinair kader en de bescherming is 
zowel sociaal als financieel van aard. 

De functie 

Als Raadsonderzoeker doet u onderzoek naar met name gezins-, opvoedings- en 
gezag situaties van minderjarigen. U geeft advies op basis hiervan binnen het 
beleid van de Voogdijraad en de wetteiijke regetingen, de rechter en/of Openbaar 
Ministerie/ Officier van Justitie inzake te nemen beschermingsmaatregelen. 
Daarnaast bewerksteiligt u waar mogelijk adequate hulpverlening. 

Uw profiel 

• Een afgeronde HBO opleiding bij voorkeur op sociaat gebied; 

*3 jaar relevante werkervaring; 

• Kennis van maatschappelijke ontwikkelingen die in verband (kunnen) staan met 
het relevante sociale beleid van Directie Voogdijraad; 

• Kennis van de relevante artikelen van het BWA, familierecht; 

• Kennis en ervaring van hulpverleningsmethoden en technieken en externe 
hulpverleningsmogelijkheden (ten bate van het juist doorverwijzen/ overdragen 
van cliénten); 

• Vaardigheid in organiseren en begeleiden van onderzoeken; 

• Het vermogen in multidisciplinair verband te kunnen werken; 

Goed en sterk ontwikkelt analytisch en conceptueel denkvermogen; 

Probleem en conflict oplossend vermogen; 

Goede sociale en communicatieve vaardigheden; 

Integer, representatief en stressbestendig; 

Kunnen omgaan met vertrouwelijke informatie; 

Goede mondelinge en schriftelijke uitdrukkingsvaardigheid in de talen Papiaments, 
Nederlands, Engels en Spaans. 


i 


L 


De procedure 

Voor meef informatie kunt u contact opnemen met mevc Viviana Mc Donald, HR adviseur SCP, 
via tel: ( + 297) 528-1100 U kun! uw solticitatiebnef en CV voor 6 maart a,s. emailen naar 
SCP.vacatures@gmailxom u ontvangt binnen twee werkdagen een ontvangstbevestiging (zo niet, 
neemt u dan contact op met ons) Uw sotlicitatie wordt vertrouwelijk bebandeid. 



E rotonde di mas grandi den e proyecto di 
Watty Vos Blvd t’esun di Seroe Patrishi. Asi- 
na Joao Campos Forte di e compania Motta 
Engi; a duna di conoce. E ta di 3 rotonde y 
t’e unico cu tin diseño di un paper-clip, cu 5 
entrada. 

Ta masha hopi trabao tin banda di esnan 
di utilidad cu ta wordo conecta eynan. Nan 
tur a haci un bon trabao, segu Joao Campos 
Forte. 

E rotonde aki ta keda cla mediano di luna 
di april awor. E t’esun mas grandi, pero esun 
mas compleho den e proyecto aki. 

Pa loke ta rotonde nr. 7, cu ta bin banda na 
Bushiri banda di Ling & Sons, ya e siman 
aki a haya asphalt, mientras lo traha riba e 
separacion di concreto y den e prome siman 
di maart awor, lo habri e caminda aki atrobe, 
di acuerdo cu Joao Campos Forte. 

Pa lolce t’e construccion di e over-passnan, 
uno na Meiveld y otro na Sero Patrishi, e 
trabao ta ser haci satisfactoriamente y ta di 
spera cu pa luna di juni awor, lo por habri e 
parti di Watty Vos Blvd aki pa tur trafico. 

Referiendo n’e situacion na Hato, unda te cu 
awe por nota un cantidad di problema den 
trafico, e Director di Motta Engil a duna 
di conoce cu nan ta studiando un solucion 
mucho mas practico, pa minimalisa e con- 
grestion di trafico eybanda. 

Tambe lo bin cambio na Juan E. Yrausquin 
Blvd, cuminsando den area di Eagle Beach. 
A dicidi cu DOW y Polis, a dicidi cu lo tra- 
ha riba esalci unicamente riba diasabra. Lo 
cumina cu e trabao na Amsterdam Manor te 
cu Divi Phoenix Hotel. Alci lo haci uso di un 
solo banda di caminda, evitando asina mas 
congrestion den trafico. 

Loke t’e parti banda di Costa Linda, unda 
lo construi un parking-lot grandi, lo cumin- 
sa esaki na fin di maart awor, Joao Campos 
Forte a anuncia den conferencia di prensa. 














6 


AWEMainta 


Dialuna, 25 Februari 2019 


Minister di Husticia mr. Andin Bikker 


Awo tin Security Advisory Board and Task Force 
pa yuda combati y preveni criminalidad 



DIABIERNA atardi a keda firma e decreto ministerial pa institui e 
Security Advisory Board and Task Force. Segun Minister di Husticia mr. 
Andin Bildcer, Security Advisory Board and Task Force ta bay tin como 
tarea pa e.o. fungi como e kwartiermaker, dus e team cu ta bay imple- 
menta un di e temanan di maneho cu Ministerio di Husticia cu a aproba 
den Parlamento durante presupuesto 2019. 

Cu esald kier yega na un National Advice Platform pa preveni y combati 
criminalidad. Los di esey tambe, tin un Memorandum of Understanding 
cu Merca pa reenforsa combatimento y preveni criminalidad y nan tin e 
tarea pa duna conseho den su totalidad pa proteha tanto e pueblo como 
e turistanan. 

Ademas den cuadro di ehecucion di e social crisis plan cu ta wordo carga 
dor di ful Gobierno, Ministerio di Husticia tin su tarea cu ta seguridad 
y integridad. Miembronan di e Security Advisory Board and Task Force 
por duna conseho na Ministerio den su totalidad segun Minister Biklcer y 
p’esey a haci uzo di personanan cu tin experticio amplio y hopi aña den 
diferente tarea y funcionnan cu nan a sirbi comunidad. 

Minister Bikker a bisa di ta hopi contento cu e por a haya personanan 
den comunidad cu actualmente ta pensionado y ta dispuesto pa duna un 
man, y aporta na pais Aruba den Security Advisory Board and Task Force. 
Un di e miembronan ta Eulalio Nicolas mihor conoci como Elio, kende 
tabata ex waarnemend gezaghebber , ex Inspector di KPA, ex Minister 
di Transporte y Comunicacion. Tambe tin sres. Jacinto Rudy Croes, ex 
miembro di Parlamento, ex Minister di Husticia, tambe como miembro ta 
sr. Orlando Ronny Bernadina, kende ta ex Korps Chef di KPA, ex miem- 
bro di MOT y tambe sr. Karel Cornelio Jeandor, kende ta ex Inspector di 
KPA. 

Minister Bildcer ta sumamente contento cu e miembronan di Security Ad- 
visory Board and Task Force, kendenan ta bay sirbi pais Aruba den cuadro 
di e comision aki. 


BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 


SZi* 


Smoll 

Soborno duna door di comerciante ta diferente 
cu soborno ricibi door di un ambtenaar 


HUES a splica cu Soborno ta exigi pa tin por lo menos 
dos partido: esun cu ta laga su mes wordo cumpra y esun 
cu ta cumpra, pero pa cada un e norma ta diferente. Esun 
cu ta cumpra solamente ta castigabel si e haci un regalo 
of promesa cu e meta explicito pa laga e ambtenaar haci 
algo p’e, of a duna regalo pasobra el a haya algo di e 
ambtenaar. Un “omkoper” cu no tin e “omkoping” como 
meta, pero ta consciente cu door di su regalo e ta pone e 
ambtenaar yud’e, no ta castigabel. 

Di otro banda pa e ambtenaar ta conta cu e ta castigabel 
si e tabata sa of por a sospecha cu e regalo of promesa 
haci na dje ta pa e haci algo of no haci algo. Den caso di 
Paul Croes, un politico, Hues ta bisa cu e no por permiti 
su mes di tuma un regalo for di un comerciante cu kende 
e tin un relacion comercial. Si e ta pidi e comerciante 
placa, e no por ta otro cu e ta haci esey consciente cu e 
ta pone e comerciante lomba contra muraya; si e comer- 
ciante nenga di haci un donacion e lo por tin resultado 


negativo p’e den un comunidad childto. Si e sospechoso 
(Paul Croes) tuma e placa, conscientemente e ta acepta 
cu di e forma aki e comerciante lcier haya un posicion 
privilegia cerca dje. 

Esey a sosode cu e comerciantenan cu a cumpra carchi 
y no ta kita nada di esaki, cu a cambio di e donacion a 
haya e carchinan di concierto. Hues ta bisa cu den caso 
di e comerciantenan, esnan cu a haya boet di 5 mil florin, 
e acusado Paul Croes a pidi nan bebida, placa cash, of 
promesa di vota p’e den e siguiente eleccion. ‘Aki tambe 
e sospechoso tabata sa cu nan a coopera cun’e solamente 
pasobra nan tabata depende di dje pa e documentonan 
di nan empleadonan. E relacion entre regalo y dispen- 
sacion (ontheffing) ta visibel,” segun e Hues ta bisa den 
su veredicto. 

E tumamento di soborno, ta e prome delito di cual ex 
Minister Paul Croes a wordo acusa di dje. Sea cu el a 
tuma esaki directamente of via di otro personanan. 


Ayera mainta 

Baba Charly a bay sosega den brasa di Señor 



Mundo Farandulero di Aruba ta di luto 
cu morto repentino di Baba Charly, 
kende a fayece ayera mainta. Nos sigur 
no tabata sa cu e tabata malo, te pa 
muri. 

Recientemente e tabata un di e perso- 
nanan cu su nomber tabata riba e Wall 
of Fame na Carnival Entertainment 
Center, pero mal scirbi manera hopi di 
nan. 

Su nomber mes ta Ronald Manuela. E1 
a nace na Aruba dia 24 di september 
1949 (69 aña). Ultimo añanan, Baba 
Chaly tabata canta bingo. 

E1 a traha na varios radio y un di nan 
tabata sigur Radio Carina, unda e tabat 
toca cancionan, soca, calypso. 

Nos condolencia ta bay pa su famia y 
cu Dios tin’e den su Reino. 

Loke por conclui ta cu 

Jouvert Morning ta plataforma pa 
regla cuenta por medio di pelea 


DIASABRA madruga pa 3:09, SMAC 
conhuntamente cu Cuerpo Policial a cum- 
insa e tan gusta Jouvert Morning. Polis a 
conta cu 155 personal riba pia. 

Diferente departamento di Cuerpo Poli- 
cial a traha hunto e.o. Mobiele Eenheid,, 
Polis Uniforma, Departamento di Recher- 
che, Personal Administrativo y nan Co- 
mando Kamer. Tambe personal di CEA a 
duna un man. 

Pa 6:50 mainta e cabez a yega y pa 7:45 
el a yega su final. 

E aña aki I<PA a conta cu 19 detencion. 
Aña 2018 tabatin 23 detencion, nifican- 
do cu e aña tabatin 4 detencion menos. 

Hopi curashi un grupo di hoben taba- 
tin diasabra mainta despues di Jouvert 
Morning pa bringa cu otro dilanti Warda 
di Polis di San Nicolas. Polis cu tabata net 
yegando Warda bek a bay den accion me- 
sora. Tur 4 hoben a keda deteni den al- 
gun seconde, maske cu e hobennan tabata 
basta agresivo y no a haci trabou di Polis 
facil. 

(foto cortesia 240ra.com) 


B&P/lNTERFACE ARUBAN.V. 

Çfmsultuncy and Trainmg 


Upcoming Training Schedule 



We're pl&ased io annoonce tho iraioing schedulo for ihe firsi quaner of 2Q\9. 
We jlio provide thoso trainlng ascus.tom.ized In-Company traming. 


- Time Ma nagement {March 7) 

* Warehouse 8t Logistics Basic {March 9) 

* Purchasing and Stock Management [March 9) 

- Managing Disciplinary Actions (March 11) 

- Practical Labor Law in Aruba (April 29} 


facebook.com/bpinterface 


For addltlonal information and registration please contact us ! 
Email: bpinterfacoaua@setamet.avy Tel; 594-S 533 / 537-7350 

Nuebe detencion durante Lighting Parade di Aruba su Carnaval 65 



DIASABRA anochi algo pasa di 8’or a start e Aruba 
su Lighting Parade, cu ta atrae un publico masha 
grandi mes. 

Riba pia Cuerpo Policial a pone un team grandi, con- 
sistiendo di diferente departamento di Polis p’asina 
mantene orden publico. 

Esnan cu ta bay e actividadnan grandi ta compor- 
tando nan mes por bisa hopi bon. Despues di varios 
actividad grandi, por mira cu e cifra di detencion ta 
keda baha, cu ta algo positivo. 

Diasabra anochi no tabata un excepcion, pasobra aki 
tambe a keda demostra cu cos por bay na un manera 
cu tur hende ta contento na final. 

For di Cuerpo Policial nos a haya e siguiente inforna- 
cion: 

“Diasabra anochi pa 20:20 SMAC conhuntamente cu 
Cuerpo Policial a haci inicio di e Lighting Parade . E 
anochi aki tabata tin 11 grupo y mas o menos 4000 
participante. Polis a conta cu 234 personal riba pia. 
Diferente departamento di Cuerpo Policial a traha 
hunto e.o. Polis Uniforma, ME, Departamento di Re- 
cherche, AT, Motor Unit, K-9 , Personal Ddministra- 
tivo y nan Comando Kamer. Tambe personal di CEA. 

Pa 12:25 .e cabez a yega y pa 2:30 di diadomingo 
madruga el a yega su final. E aña aki Polis a conta cu 
9 detencion. Aña 2018 tabata tin 17 detencion”. 

Nos ta spera cu e ultimo eventonan grandi, tambe por 
tin un final positivo, sea cu menos detencion of niun 
detencion mes. 

Polis to detene e conoddo Johnny Danger, busca pa Husticia 



DIASABRA den oranan di atardi, 
agentenan di Strandpolitie ta 
logra pone man riba un conoci 
di Polis busca pa husticia, nan a 
detene y a hibe Warda di Shaba. 
E conocido Johnny Danger ta 
biba den e area di Noord. E ta 
un persona cu segun nos a com- 
pronde e lo ta traha banda di 
beach den e area hotelero di Palm 
Beach. 

Na momento cu agentenan di 
Strandpolitie a nota cu tin un 
buskeda andando pa Johnny 
Danger, mesora a cuminsa buslce 
riba beach y na altura di Pelican 
Pier nan a bin topa cu Johnny. 
Riba e ordo di Fiscal nan a de- 
tene Johnny Danger, segun nos 
a compronde cu e sa causa mo- 
lester den e area alci y aparente- 
mente ofrece turistanan droga. 


Semper ora Polis detene, e ta usa 
e pretexto cu e droga ta pa propio 
uso. Probablemente e lo tin un 
caminda cu e ta sconde e droga y 
ta trece pa bende den e area aki. 

No ta Johnny Danger so ta causa 
molester den e area aki, tin vari- 
os persona mas cu ta un prob- 
lema den e area hotelero di Palm 
Beach. Algun dia atras Polis a de- 
tene Johnny caba y hopi liher a 
lague den libertad. 

No ta conoci pa ki motibo Hus- 
ticia tabata busca Johnny e biaha 
alci, mucho menos no sa tampoco 
pa cuanto dia e lo keda cera, mas 
sigur aki algun dia e lo ta den lib- 
ertad bek, ta circula atrobe den e 
area turistico y haciendo su busi- 
ness di semper. 


Homber cu no kier a coopera cu Polis a wordo deteni 

DIABIERNA durante dia Polis a detene e 
homber aki na Turibana. E lo tabata banda di 
un cas y banda di un cas conoci pa Polis. 

Polis di Noord ta basta proactivo pa cu e area 
di Noord, mirando e centenares di kiebronan y 
ladronicia cu tin constantemente. 

Momento cu a drenta informacion di e tipo so- 
spechoso aki, mesora un patruya a bay e sitio. 
Na yegada agentenan a puntre pa algun identi- 
ficacion, pero lo no tabatin nada cune. 

E homber aki a opta no bisa su nomber di 
berdad y posiblemente a inventa un nomber. 
Esaki a causa su detencion. 

Na Warda nan a sinta cune y a puntre algun 
cos, eynan a bin sali na cla cu e ta naci na Santo 
Domingo, pero tin Passport Hulandes. Despu- 
es di interogacion, el a haya su libertad bek. 

Controlnan di Unidad Motorisa durante Jouvert 

A para 300 auto y a pone e chofernan supla 

Varios chofertabata bao di influencia 



Controlnan di Unidad Motorisa a sigi durante 
y despues di Jouvert riba primeramente pa co- 
remento bou influencia di alcohol. Unidad Mo- 
torisa a para diferente caminda di salida for di 
Jouvert entre otro n’e retonde di Pos Chiquito. 


A para mas o menos 300 auto y pone e chofer- 
nan supla dor di e alcosensor como e investiga- 
cion temporario. 

Di e chofernan cu a supla 12 a surpasa 220 Ugl 
y nan a wordo deteni y hiba warda pendiente di 
mas investigacion. 

Un chofer a haya boet pa core sin rijbewijs. 4 Di 
chofernan deteni pa core bou influencia di alco- 
hol nan rijbewijs a wordo kita. 



Un conseho na tur chofer di bromer ora Polis 
dunabo un señal pa para djis cumpli cune sino 
inecesariamente bo ta trece bo bida y di esun cu 
ta cubo riba e bromer den peliger. 

Esaki tabata e caso di e chofer di e bromer riba 
e potret y na manera tactico Unidad Motorisa a 
logra para e bromer y e chofer a supla 900 Ugl. 
E chofer di bromer a pone trafico den peliger y 
cu permiso di Fiscal e bromer a wordo confisca. 

Chauffeur bou influencia a pega soña 
y bolter cu su auto riba Green Corridor 



DIADOMINGO mainta pa mas o menos 
11 ’or y mey informacion ta drenta cu auto a 
bolter riba Green Corridor. Poco poco e sitio 
exacto a bira conoci, tabata pabou di e brug 
nobo direccion San Nicolas. 

Na yegada Polis ta topa cu un Toyota Vitz color 
preto, riba su banda totalmente destrui. 

E chauffeur tabata pafo di e auto, pero cu poco 
dolor y varios rasca na curpa. 

Mientrastanto Polis a laga cera rotondo di ex 
drive in, pa evita cu trafico por bin di pariba y 
stroba e trabounan. 

Segun e chauffeur e lo a pega soño y a kita bay 
na su man robes, dal contra e separacion di be- 
ton rancando un pal;i luz. 

Despues di esey a auto a lcita na su man dre- 
chi bolter sigui lastra bay riba, y termina riba a 
banda drechi di e auto. 

Segun agentenan n’e sitio, fuera di a pega soño 
e chauffeur tabata bou influencia tambe. 
Ambulance a presenta y a sali cu e chauffeur 
di e auto direccion Hospital. Takelwagen a pre- 
senta pa kita e auto for di caminda. E chauffeur 
lo tabata bayendo su cas, despues di trip. 

Ladronnan ta horta un V-car y pertenencianan di turista riba beach 

DIASABRA den oranan di atardi na momento cu 
algun turista tabata gosando n’e beach banda di Boca 
Catalina, nan a bira victima di ladronicia. 

Mesora nan ta pidi pa presencia di Polis. Na yegada di 
Polis, nan ta bin compronde cu e turistanan tabata gos- 
ando na beach y no lo tabata na altura cu Aruba no ta 
sigur manera antes mas. 

Nan a bisa Polis cu e ladronnan no a bay solamente cu 
nan pertenencianan, pero tambe cu e V-car 133 cu nan 
tabata huur. E ladronnan a bay cu un tas den e tas ta- 
bata tin un Iphone y placa cash. 

Na prome instante e turistanan no tabata corda e num- 
ber di e auto y ni e marca of model di auto. Polis a dicidi 
di bay cu nan hotel pa haya mas informacion di e auto. 
Riba caminda pa bay hotel, na Malmok, no mucho leu 
di unda e auto a wordo horta nan a bin topa cu e auto 
para banda di lama, bou di un mata. 

E turistanan mesora a reconoce e auto, nan a bay mira 
den e auto y a topa cu e tas, pero e cent y e Iphone cu 
tabatin den e tas a desaparece. 

Polis a avisa e car rental y a tuma keho di e turistanan. 
Tambe Polisnan lo keda circula constantemente den e 
area alci y lo keda atento pa mira si nan por topa cu e 
ladronnan cu constantemente ta frecuenta e area aki. 



Dos homber deteni despues di un problema grandi den Christianstraat 



DIADOMINGO madruga a drenta 
informacion di un pelea grandi den 
casnan di pueblo na Noord. Pa ta mas 
specifico den Christianstraat.. Na 

yegada di Polisnan mesora a bay over na 
detencion di dos persona. A resulta cu ta 
un problema bieu andando, entre gru- 
ponan di Montserat y Christianstraat. 
Despues di esey autoridad a bay tres 
otro adres den Palm Beach. Tawatin 
informacion circulando cu tiro lo a cay, 
pero esalci no por a wordo confirma e 
momento ey. Riba imagennan por mira 
momento cu e dos sospechosonan a ser 
hiba Warda di Polis. 

Parlamentario Alan Howell 

Tur cos ta posibel 
tanten tin boluntad 



Parlamentario Alan Howell, comentando riba e 
aumento di e suma pa loke ta e maaltijdbonnen 
(bonnan pa cumpra cuminda) a indica cu e ta 
sumamente contento cu e desaroyo aki. 

E1 a indica cu e mes, formando parti di Cuerpo 
Policial pa 25 aña sa bon bon cu un overtime 
maaltijdbon di Awg.7,50 of Awg. 12,50 di masha 
tempo no ta yega pa cumpra un cuminda drechi y 
mucho menos un co’i bebe cu ne. 

“Haciendo uzo di mi derecho como Parlamentario, 
mi a haci den pasado peticion na minister di Hus- 
ticia Andin Biklcer pa aumenta e suma di e maalti- 
jbonnen mirando cu for di aña 1993 e bonnan aki 
no a conoce un aumento. Mi ta gradici minister 
di Husticia pa duna oido na e peticion aki y trece 
cambio den e maaltijdbonnen pa KPA,Brandweer, 
Douane, KIA, Cuerpo Especial Arubano, Imigra- 
cion y GNC”, Alan Howell a indica. E bon chikito 
a bira Awg. 15,- y grandi Awg. 18,25. 

Finalisando e parlamentario di POR a bisa cu 
awor lo lceda en espera di e gevaren premie, cual 
ta un mocion cu a haya sosten den Parlamento 
pa por ofrece un premie na esnan cu ta pone nan 
bida na peliger den nan function diario. 

Pa di 19 aña consecutivo ta celebra cu SVGA 

Renaissance Aruba 
Resort anfitrion pa 
fiesta tradicional di 
Carnaval di SVGA 




DLABIERNA ultimo Stichting Verstandelijk Gehandi- 
capten Aruba (SVGA) pa di 19 aña consecutivo a cele- 
bra nan fiesta di Carnaval na Renaissance Aruba Resort, 
awor parti di Wind Creek Hospitality. E aña alci por 
a conta cu alrededor di 325 persona, ta inclui mucha, 
hende grandi, y e leidster(nan). E team di Renaissance 
Convention Center a decora specialmente pa SVGAy a 
percura pa durante dia nan ricibi cuminda y bebida. 

Manera tur aña sr. Gielen, General Manager di Renais- 
sance Aruba Resort & Casino y tambe Wind Creek Hos- 
pitality ta tuma tempo pa celebra hunto cu e muchanan, 
e aña aki no tabata un excepcion. 


“Semper nos a kere den inclusion. Esaki ta e di 19 aña 
cu SVGA ta celebra na Renaissance y mi tin cu remarca 
cu tur aña e fiesta aki ta algo excepcional. Tur hende, 
chikito y grandi cantando y bailando sin distincion. Un 
bon ehempel pa henter nos comunidad.” 

Durante di e atardi, leidsternan di SVGA a yama sr. Giel- 
en dilanti pa dun’e un regalo special como gradicimento 
pa tur e añanan cu Renaissance Aruba Resort & Casino 
a habri su portanan pa e celebracion di carnaval. Riba 
fotonan adhunto algun momento durante di e fiesta di 
Carnaval di SVGA y momento cu sr. Gielen a ricibi e 
obsekio. 

E caso di Paul no tin di haber cu corupcion den campaña pero 

Corupdon den gobernadon di Gabinete Eman 



DESPUES cu a wordo conoci cu Huez a haya Paul Croes 
culpabel y a wordo sentencia na 4 aña di prison, e ex 
Prome Minister Mike Eman a anuncia cu en bista di e 
resultado di e caso IBIS, su partido, AVP lo boga pa un 
structura nobo di financiamento di campaña politico. 

Obvio ta cu Mike Eman ta purba di bagatelisa e seriedad 
di e sentencia di Huez y ta purba di schuif e fayonan co- 
meti pa su ex Minister bou capa di structura di donacion 
pa campaña politico. 

Pero esalci ta un otro mentira mas di Milce Eman pa tapa 
e berguensa di su partido cu e sentencia a ocaciona nan. 

E realidad ta cu e ex Minister di AVP, Paul Croes no a 
wordo sentencia pa nada cu tabatin di haber cu cam- 
paña, pero pa iregularidadnan cometi den e temporada 
cu e tabata Minister cu ta hopi despues di e campaña cu 
Paul Croes a participa na dje. 

Paul Croes a comete iregularidadnan bou nanishi di Mike 
Eman y henter su partido durante gobernacion di Eman. 
Y a wordo sentencia p’esaki y no pa financiamento di 
campaña. Y Huez a prueba esaki tambe pa cua motibo a 
duna Paul Croes un sentencia di 4 aña di prison. 



Partido MEP ta lcere firmemente cu e ley di financia- 
mento di campaña di partidonan politico mester bin. 
Pa 8 aña den ultimo oposicion, MEP a bringa pa ley alci 
drenta na vigor, pero fraccion di AVP y henter partido 
AVP nunca a haci caso di e ley alci, pasobra esaki no 
tabata conbini nan tampoco mirando e campañanan gi- 
gantesco y miyonario cu AVP tabata hibando. 

Awor direpente Milce Eman y su partido ta trece men- 
tira un biaha mas pa bruha pueblo insinuando cu caso 
IBIS tin di haber cu financiamento di campaña politico. 
Alabes por bisa tambe cu, cu esaki Mike Eman ta admiti 
tambe cu su partido a cubri su campaña cu financiamen- 
to cu lo por compromete nan den gobernacion. 

Señor Paul Croes a haya un sentencia di Huez pa iregu- 
laridadnan cu el a comete durante su periodo cu e tabata 
Minister di Gabinete Eman. 

A wordo condena na 4 aña di prison y pa 9 aña e no por 
postula su mes pa ningun cargo politico. Esaki sigur ta 
un capitulo bergonsoso den historia di politica na Aruba. 
Pero alabes, esaki ta comproba tambe cu partido AVP ta 
un partido di corupcion, segun MEP den un comuni- 
cado. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 

Roland Croes, Director di SETAR n'e Business Event 

A mustra cu tecnologia ta move mas rapido cu bo ta kere 



UN di e discursonan cu sigur a hala atencion durante e Business 
Event di SETAR, tabata di su Director Roland Croes. Den minimo 
di tempo, tecnolgia ta avansa y si bo no keda al tanto, e ta bay 
lagabo. Asina p.e. den mundo di telecomunicacion, den lapso di 5 
aña a perde 386 miyon dolar. Esey ta haci cu 2 pa 10% di negoshi 
a bay atras. 

Motibo di esaki t’e servicionan di mensahe manera Whatsup, Sky- 
pe, Netflix, pa menciona djis algun. 

Como compania nacional, pa bo sobrebibi, bo mester lceda inverti 
den tecnologia. Entre otro bo mester haci uso di e 5 principioan, 
manera: Consistencia, Creatividad, Confiabilidad, Inovacion y 
pensa semper riba bo clientele. 

Segun Roland Croes e exito di SETAR, ta su propio hendenan. Bo 
mester confia bo trahadornan, pesey ora di inverti, haci’e den nan. 

Asina p.e. SETAR a bin ta crece ultimo aña. Na 2018, SETAR a 
inverti 2 miyon compara lolce a ser inverti na 201, cu awe SETAR a 
genera mas entrada y tin un posicion financiero stabiel. Asina p.e. 
sin bay den profundo, SETAR a anuncia algun inversion cu lo ser 
haci e aña aki ainda. P.e. e 5G, cu e no tin fecha ainda, of mihor 
bisa, Roland Croes no kier menciona e fecha exacto, pero hecho ta 
cu poco-poco e productonan lo traha cu e sistema nobo aki. Keda 
pendiente pa cu introduccion di 5G. 

E otro orador di e anochi aki tabata Bryan Reese, lcende ta un in- 
ventor, entrepreneur, escritor, kende a ilustra con pa maneha e cam- 
bionan, inspirabo pa inovacion y asina hibabo n’e siguiente decada. 
E1 a papia hopi di su buki. 

Organisadornan di e Business Event por wak atras riba un exitoso 
evento, sigur!!! 

llltimo parada di mucha di carnaval 65 

Bunita Lighting Parade 

Un mega hotel na Baby Beach ta 
muestra di falta di vision pa turismo, 
economia y sigur pa San Nicolas 


DESPUES di e anuncio di e dos Ministernan 
Oduber (the O’z) cu lo bin un Mega-Hotel 
na Babiy Beach, nos por a mira un discusion 
carga di un faboritismo ciego di fanaticonan 
partidario pa defende un proyecto, cu su- 
puestanente lo mester t’e solucion pa San 
Nicolas. 

A zwaai cu raport di un compania (amigo) cu 
a minimalisa e impacto social y ambiental y 
di e forma ey consolida e plan di Gobierno. 
Na mesun momento a prefera di sea ignora 
raportnan cu a wordo ehecuta den pasado cu 
ta menos positivo of sea ta cuestiona raport- 
nan manera esun di Banco Central cu tambe 
ta devastador p’e plan di construi un hotel na 
Colony. Esaki no ta menos cu manipulacion 
den optima forma, segun Booshi Wever. 

Dos Minister (the O’z) den un conferencia 
di prensa a splica pakico nan ta kere den 
e proyecto aki, pero parce cu t’e Minister 
encarga cu tereno, t’esun cu ta defende e 
proyecto aki mas. Por algo seray p’esey no 
ta nada raro cu no kier menciona nomber di 
e “inversionistanan” (=sponsor?)l 
Di otro banda nos por mira con fanaticonan 
ciego di e Minister encarga cu turisimo, en- 
ergicamente ta defendiendo e proyecto aki. 
Tin di nan ta hasta lubida, cu algun aña atras 
nan tabata masha preocupa cu nos medio 
ambientey tabata contra di cualkier proyecto 
hotelero cu e ex-Minister den e Gobierno 
AVP-POR di Turismo pa 7 aña y mei tabata 
purba bin cu nej/ esaki segun e otro Oduber 
hunto cu su coleganan djis pa complace cu 
sponsornan. 

Integrantenan di e partido MEP y e tempo 
ey den oposicion como miembro di Parla- 
mento tabata hasta preocupa p’e cachonan 
morto na santana di cacho. Awe e animalnan 
bibo parce di no ta contaj/ taj/ama nan djis 
algun lagadishi, coneu, shocoj/j/uwana. 

UPP den su prome programa di partido na 
2013 a mustra di ta skeptico pa construc- 
cion di mas hotel grandiy tabata opta, mane- 
ra cu Sam Cole a bin ta propone, pa bini cu 
hotelnan Boutioue rond di 50 kamber, y cu 
ta den man di nos mesun hendenan local. 
Den nos programa di 2017 nos a baly un tiki 
mas leu. Nos a expresa nos preocupacion, 
hasta ainda pa construccion di mas hotel 
mes, incluso chikito, mirando na prome in- 
stante e capacidad di carga di nos pais den 


tur sentido di palabra_y tambe p’e cam- 
bio cu tin den mundo di turismo, unda 
cu hopi turista tabata scoge pa otro tipo di 
acomodacion cu no ta hotelj/ nos problema 
social cu importacion di hendenan di exterior 
cu sueldonan minimo cu na su turno ta oca- 
siona problemanan social. 

Apesar cu tur tempo, desde entrada di nos 
Status Aparte, contrario na raportnan cu a 
propone pa duplifica e cantidad di kamber 
di hotel, e prome Gobierno di Aruba di sig- 
natura berde a scoge pa cuadruplifica esaki- 
nan (anto cuyen di proyectonan dudoso), a 
wordo papia di regula planificacion di nos 
turismo, concentrando riba calidad di e pro- 
ducto turistico. 

Pesey a bin tambe e eliminacion di e “tax- 
holiday” y a wordo papia di moratario pa cu 
hotelnan. Tanto na 2010 3 / na 2018 tabatin 
mocionnan cu a wordo pasa, pero cu Gobi- 
ernonan obviamente no a ni ta respeta Par- 
lamento. 

Den periodo 2002 te cu 2009 a atende cu e 
aspecto di capacidad di carga pa loke ta con- 
cerni nos turismo. Recomendacionnan tam- 
be a sali, pero no a tene cuenta cu esakinan. 
Basicamente a recomenda pa concentra 
pa fortalece e producto turistico y ofrece e 
turista, banda di solo, lama, trankilidad, otro 
tipo di atraccion, diversificando asina nos 
turismo. 

Pero, tristo ta cu te ainda parce cu no kier 
comprende cu nos capacidad di carga a sur- 
pasa tur nivel, segun Booshi Wever. 

Loke ta wordo demostra ta falta di vision di 
Gobierno pa bin cu otro desaroyonan y ta 
recuri na formula anticua di djis bin cu un 
Mega-Hotel di 900 kamber, keriendo cu esa- 
ki t’e solucion. Na 2016 e economista Arjen 
Alberts, a constata cu apesar di tur e plannan 
pa regula turismo na Aruba, nunca a tene 
cuenta cu e cantidad di hotel_y turistanan na 
Aruba. Dor cu turismo tabata asina exitoso, 
Aruba tabata crece y ye na cu mas hende 
(turista 3 / trahador), loke ta haci na su turno 
Aruba menos atractivo, druk, congestiona y 
caotico. 

Es ey ta trece bek menos placa den caha, 
como consecuencia cu nos prosperidad ta 
baha. E ta sigui mustra cu na 1986 Aruba a 
haci fout di tira completamente riba turismo 
como e fuente mas grandi di entrada. 



Loke no a sosode 
ta regulacion di 
tipo di inversion aki, 
mescos tambe cu e inmi- 
gracion. Pues segun su inves- 
tigacion cu e nivel di prosperidad na Aruba, 
pa 25 aña a keda mescos. Y esaki ta masha 
simpel, esta dor di mas hotel, tabata bin mas 
placa aden, pero pareu cu ne e inmigracion a 
crece_y defacto segun promedio ningun hen- 
de a ba \y dilanti. (Algo parecido tambe Banco 
Central a constata y awor parce cu the O’z 
kier cuestiona Banco Central seriamente.) 
Arjen Alberts ta constata cu e “termino cor- 
to” a gana di e “termino largo”. E politico, 
e gobernante, tabata pensa riba haci su mes 
popular awor, dor di crea un hotel awor, pa- 
sobra awor nos mester crea trabou, pues ta 
pensa riba e “next election” enbes di riba e 
“next-generation’’H! 

No a studia kico e hende mes tabata kier. Esta 
sali for di “eybou” j/ ba \y pa un mihor trabou 
_y cu mihor salario. Pero pa “eybou" tambe 
bo mester hendey hopi biaha den volumen 
grandi, hibando asina pa inmigracion masal, 
consecuentemente importando mas pobresa, 
cu hopi biaha ta nifica aumento di criminali- 
dad. Pero tur advertencia parce di ta invano. 
Parce cu e gran mayoria ta wordo hiba pa fa- 
natismo, lubidando cu turismo ta nos unico 
pilar economico aworaki y e stagnacion y e 
presion riba nos capacidad di carga ta loke al 
final lo ba \y costa nos sacoj/ cangreu. 

Na momento cu e turista no ta haya e ser- 
vicio y producto di calidad mas, e ta bira 
lomba pa Aruba. Nos lo no por garantisa 
trankilidad, servicio di calidad y loke nos ta 
ofrece e turista ta un Arubaj/ena cu beton, 
drukj/ sobrepobla. 

Contrario na loke partidonan a ofrece duran- 
te e ultimo eleccion, nos ta ripara cu ta scoge 
p’e formula bieu j/ peligroso, di sigui cu con- 
struccion di mas hotel, treciendo mas hende 
di afo pa bin traha aki cu sueldo minimo (pa 
colmo no ta paga Loonbelasting tampoco )j/ 
cu na su turno lo nifica un peso mas pa loke 
ta finanza publico di pais Aruba, medio am- 
biente, AZV skolnan, vivienda, careteranan 
etc.etc!!! 

Ki dia nos ta compronde cu “ENOUGH 
= ENOUGH y “VOL = VOL???? Booshi 
Wever kier sa. 

Ultimo tayer creativo Carnavalesco di Aruba Bank cu hopi musica 




Aruba Bank a tene su di 3 tayer di Carnaval cu enfoke 
riba tocamento di drums. Participantenan di tur edad y 
hopi interesa den e materia a haya oportunidad di haya 
les di drums for di Ritchell Giel. 

E1 a duna diferente tips con pa toca drums y crea mu- 
sica. E participantenan a ricibi un set di drum sticks 
p’asina nan por sigui practica na cas. 

E dia tabata un experencia superior pa tanto e partici- 
pantenan como representantenan di Aruba Bank cu 
tambe a disfruta di e workshop aki. 

Aruba Bank ta gradici cada participante cu a inscribi den 
e ultimo workshop di creatividad y expresion artistico 
Carnavalesco. 

Hulanda a duna 10 mion éxtra pa Guardacosta 


WILLEMSTAD - E dianan alci Parlamento Hulandes ta de- 
batiendo e presupuesto pa Guardacosta di Córsou, Aruba y 
di e municipionan Hulandes den Caribe caminda a pone 10 
mion Euro éxtra riba presupuesto pa modernisá e organismo 
aki. 

Esey ta stipula den e Programa Anual p’e aña aki pa loke ta 
trata e islanan di Reino den Caribe. 

Conseho di Minister di Reino a aprobá e plan caba loke ta 
nifica cu ta Hulanda a aprobé y nos Gobiernu ta ehecuté. 

Den e plan tin tur e metanan cu Conseho di Minister di Re- 
ino a traha di acuerdo cu e Ley Nacional pa proteccion di nos 
costanan. 

Den e ley aki ta mencioná tarea di Guardacosta y nan rela- 
cion entre nos pais y otro paisnan. 

Guardacosta Teritorio Caribe ta un organisacion cu constan- 
temente ta den desaroyo y esey ta traduci su mes cu e aña 
aki lo bay tin inversion grandi den e organisacion, compra di 
material nobo tanto di vehiculo terestre como maritimo. 
Hopi atencion tambe nan ta duna na cooperacion cu part- 
nernan stranhero. 

Pa dal un paso grandi den perfeccionamento y subi calidad 
di e organisacion, Gobierno kier aumentá e capacidad pa nan 
analisá e loke nan ta yama “Intelligence Gestuurd Politieop- 
treden” creando e capacidad computarisa pa analisá tur dato 
cu nan ta ricibi. Di e manera aki nan por cumpli nan mision 
mas efectivamente. 

E programa ald mester drenta na vigor for di 2020 y na me- 
sun tempo nan ta start un programa dirigi riba integridad y 
un campaña di informacion riba seguridad entre e emplead- 
onan. Como cu Guardacosta ta mas y mas den publicidad lo 
start e aña aki cu un campaña informativo pa splica publico 


en general trabou di Guardacosta y no warda te ora cos sos- 
ode pa nan duna splicacion. 

Aña 2019 lo bay na concentrá riba calidad maximo cu ocu- 
pacion di tur funcion. 

Ya caba Guardacosta a haña 12 Fast Interpreters of Metal 
Sharlcs y nan ta operacional caba na Corsou. E aña al<d nan lo 
ta operacional na Aruba y Sint Maarten tambe. 

E aña aki a sigi amplia e capacidad di radar na tera y radar 
pa detectá avion cu ta bula pasa den nos teritorio cu droga. 

Lo intensifica e cooperacion cu otro partnernan local y pone 
enfasis riba e cooperacion regional pa combati narcotrafico 
na cual e Minister di Defensa Hulandes a referi caba den su 
discurso den Nacionnan Uni aña pasá. 

Cooperacion ta importante tambe cu Venezuela y Santo Do- 
mingo y Colombia specialmente mirando e migracion for di 
Venezuela pa nos islanan. 

E cooperacion ta importante ora cu Guardacosta di e paisnan 
ald ta operá banda di nos Guardacosta riba laman. 

Hulanda ta dispuesto di sera un acuerdo di cooperacion cu 
Venezuela riba e tereno aki. 

A dicidi tambe cu tur aña aparte di e presupuesto normal, 
pone 10 mion Euro éxtra disponibel pa Guardacosta. E placa 
ta bin for di presupuesto di Ministerio di Defensa. Tin un 
plan a largo plaso p’e periodo di 2019 te cu 2028 pa cuminsa 
reservá placa p’e ekipo cu tin mester durante e periodo aki. 

Hulanda ta cooperá financieramente cu e islanan individual, 
pero ta deliberando cuanto plaka nan por haña pa cubri nan 
parti di Guardacosta. Cu e plan aki Guardacosta di Aruba, 
Corsou y Sint Maarten cu municipionan Hulandes den Ca- 
ribe por cumpli cu nan tarea. 


Detencion di 4 sospechoso en coneccion cu lobamento di placa 


WILLEMSTAD - Diabiérné 22 di februari 2019, alrededor 
di 11.20or, Central di Polis a dirigi e Team di “Bureau Fi- 
nanciéle Onderzoek” (BFO) na Aeropuerto (Hato) pa un 
caso di labamento di placa. ‘ 

For di un investigacion cu Polis a haci n’e sitio a resultá cu 4 
sospechoso mester a purba sali for di Córsou cu un cantidad 
di placa rumbo pa Colombia. 

Durante un cóntrol riba e sospechosonan a haña y confiscá 


un cantidad grandi di dólar Mericano. 

N’e sitio a detené 4 sospechoso, ta trata di e hómbernan: 

O.S.O.V., di 27 aña di edad, A.G.D., di 22 aña di edad, 
tur dos nacé na Colombia. 

E hendenan muher: C.V.E., di 23 aña di edad; E.E.G.R., 
di 22 aña di edad, tur dos nacé na Colombia. A presentá 
e sospechosonan dilanti di un Fiscal auxiliar kende a ordená 
nan encarcelamento pendiente mas investigacion. 

Aña pasó dia 22 
di maart Oswaldo 
C. (34) a haña un 
castigo di 12 luna 
di prison di cual 6 
luna condicional 


A^ra 

' Çu*ten4il *%o*tte & @ie*Hat<vut, 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá den 
sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu profundo pena, pero conforme cu boluntad di Dios : 



Elvis Rosendo Arendsz 

*14-05-1971 -122-02-2019 
Acto di despedida lo wordo anuncia despues 


Ai^ra 

' Çiut&uxl 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa den nos curason pero agradecido pa tur 
loke nos a comparti, nos ta anuncia fayecimento di: 



Aura Cecilia Dania 

Mihor conoci como"Tante Oya" 

*20-12-1938 -121-02-2019 

Acto di despedida lo wordo anuncia despues 



Verdachte moord Ignasia was n 2 januari 2019 


' Çcut&uzl 'r¥o*He £ &ie*H4X&u{ 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa den nos curason pero agradecido pa tur 
loke nos a comparti cune, nos ta anuncia fayecimento di: 



Sr. Oscar David Daal 

Mihorconoci como"Taita" 

*23-02-1922-120-02-2019 

Na nomber di su: 

Esposa: tJulia Olimpia Daal-Mercera 

Yiunan: tMelva y yiunan 

Arcana y yiunan 
Beatrix, Jorge y yiunan 
Shirley 

Harold y yiunan 
Aubrey y yiunan 
Ronald, Hortencia y yiunan 
Andy, tMarga y yiunan 
Ivo, Elvira y yiunan 
Raiza, Mohamed y yiu 
Bianca, Loesje y yiu 
Zulma y yiunan 

Nieto- y nietanan, bisanieto- y bisanietanan, amigo y 

amiganan, bisiñanan y conocirnan 

Demas famia nan na Aruba, Curaçao, Bonaire y Hulanda. 

Ta invita pa acto di entiero cual lo tuma lugar na Misa Birgen di 
Fatima na Dakota diamars 26 di februari 2019 di 2'or pa 4'or di 
atardi, despues lo sali pa Santana catolico na Playa. 
Condolencia lo tuma lugar na Royal Funeral Home dialuna 25 
di februari 2019 di 7'or pa 9'or di anochi. 

Disculpa nos si den nos tristesa nos por a lubida algun famia of 
conocir. 

Despues di entiero nos no ta ricibi bishita di condolencia na 
cas. 


E Hueznan na Rotterdam a hañ’é 
culpabel di a maltratá un homber 
den un discoteca na Rotterdam y 
el a skóp e victima duro contra su 
cabes. E1 a kibra kashi di wowo di e 
victima y su cachete. 

Oswaldo a yega di cay sera tambe pa 
posecion ilegal di arma di candela 
despues cu na april di 2016 Polis a 
haña un revólver Smith & Wesson 
tras di dashboard di su auto. 

Lógico cu dia e Hueznan a condené 
pa maltrato cu nan a tene cuenta cu 
su carchi di castigo kilometrico. 

Ni despues di 3 luna cu el a lceda 
condená, Oswaldo a cay sera atrobe 
pa asesinato di Ignasia. 

Dia cu nan a asesin’é, Zino Ignasia 
a usa e Peugeot córá di su amiga pa 
bay Rotterdam for di Roermond. 

E tabata cana cu un tas deportivo 
marca Nilce den cual tabatin sea dro- 
ga of placa. Caminda e tabata biba 
na Roermond e tabata conoci como 
un gigante amabel, pero despues di 
e asesinato su conocirnan a cuminsa 
duda den su personalidad. 

Huan 11:25-26 

Hesus a bisa:" Ami ta Resureccion y bida. 

Esun cu kere den mi lo bibi asta si e muri". 

Cu profundo tristesa na nos curason, nos ta anuncia 
fayecimento di: 



Maria Inez Munster 


Na nomber di su: 
Mama: 

Tata: 

Yiunan: 


Wela: 


*20-02-1968 - tl 8-02-2019 

tJohana A. Heinink 

tPlacido B. Colina 

Kimberly Smit 

Jeffrey Smit 

Jamai JJ. Munster 

Carmen H. Angela de Sint Jago 


Compañero di bida: Rino Lopez 
Manerayiu: Gwendeling Lopez 

Rumannan: Jean Munster 

Jimmy Munster 
Carmen Colina-Heinink 
Maxima Colina-Heinink 

Tanta- y omonan: Hortencia L. Sint Jago-Angela 

Jose M. Sint Jago-Angela 
Josefa S. Sint Jago-Angela 
Jomar F. Sint Jago-Angela 
Jose G. Sint Jago-Angela 
Juliana L. Sint Jago-Angela 
Sobrino(a)nan: Marcelino 

Lindo 
Mandi 
Kalya 
Jordy 
Jessi 

Suegra: Laida Lopez 

Primo- y primanan 

Amigo- y amiganan di Welcome Plaza Aruba, Buccaneer 
restaurant Aruba y tur demas amigo(a)nan, conocirnan y 
bisiñanan. 

Demas famia: Munster, Lopez, Colina, Wever, de Cuba, Angela, 
Tromp, Wolfe, Oduber, Wilson, Kelly, Croes, Smit, Heinink, 
Vrolijk, de Palm. 

Ta invita pa acto di condolencia y despedida cual lo tuma lugar 
na Aurora Funeral Home dialuna 25 di februari 2019 di 9'or pa 
1 Vor di mainta. 

Disculpa nos si den nos tristesa nos por a lubida algun famia of 
conocir. 


.Zino Ignasia, victima di ripdeal. 

Caso di asesinato di Zino Ignasia posponi 


Aij&a 

"jturt&uxl ‘&04tte & @ne*M&to>uf 

He will cover you with his feathers. 

He will shelter you with his wings. 

His faithful promises are your armor and protection. 
Psalm 91:4 

Cu immenso tristesa na nos curason, nos ta participa 
fayecimento di nos: 

Mama, Wela, Ruman yTanta Stima 


I' •. « 

Xtl ) •' 


/» 2 . 


Sra.YVONNE HELEN MARTINUS 

Mihor conoci como:"Tanchi Von"-"Vontjes" 

*28 July 1955 - +21 February 2019 

Na nomber di su: 

Yiunan: Jennifer Audry Dania y yiunan 

Joan Dania y FerrisTromp y yiunan 
Rubiela (Bela) Dania y yiunan 

Tata di su yiunan: Ito Dania 

Su Nieto(a)nan: Jeanny Sint Jago, Mushaina Marchena 

Ferron Tromp, Shady-Ann Tromp 
Qushans Dania, 

Quiomar Gozalez Capellan, Q'eyon Dania 

Maneraunyiu: Belinda Maduro y famia 

Lisa Monteroy famia 

Rumannan: 

Heraclea (Clea) Tromp-Martinus y yiunan 
Sarita Martinusy yiunan 
Balbina (Pina) Martinus y yiunan na Hulanda 
Virgilio (Efie) Martinus y yiunan na Hulanda 
Mario (Chomai) y Margarita Martinus-Benevides y famia 

Amiganan Stima: Zonia Werleman, Teresa Croes, 

Christina Geerman (Las Pica FLOR Gang) 

Coleganan y Amistadnan di Marriott Vacation Club: Aruba 
Surf/Ocean Club 

Comer: Marina Perez 

Iha: Dashmara Dumfries 

Su Comper- y comernan, ihanan, sobrina(o)nan, conocirnan, 
bisiñanan y demas Famia: Martinus, Dania,Thielman,Tromp, 
Benevides, Peterson, Schwengle, Monte, Fang, Mendes, 
Kelkboom, Becker, Jacobs, Farro, Hojer, Helmejer, Mercera, 

Frans y tur famia na Bonaire, Corsow, Hulanda y St. Maarten 

Acto di entiero lo tuma luga na Misa Pro-Catedral San Francisco 
de Asis na Playa diabierna, 1 di maart 2019 pa 2:00pm di 
merdia, saliendo 4:00pm pa Santana Catolico na Playa. 

Ta tuma Condolencia diahuebs, 28 di february 2019 di 7:00 - 
9:00 pm na Royal Funeral Home - Cumana 44, Oranjestad. 
Enbes di Flor, conforme su deseo lo tin un Box pa Donashon 
pa: Hospice Atardi - Aruba. 

Disculpa nos si den nos tristesa nos por a lubida kualkier 
persona. 

Nos ta lamenta ku despues di entierro no por ricibi bishita na 
kas. 


WLLEMSTAD - Siman pasa tri- 
bunal penal na Rotterdam taba- 
tin programa pa trata e caso di 
asesinato caminda dos homber 
Antiano a tira Zino Ignasia mata 
dia 15 di juni aña pasá na Rot- 
terdam. 

E sospechosonan principal ta Mi- 
chael E. (33) i Oswaldo C. (34) 
den asesinato di Ignasia di 30 
aña. 

Motibo cu a posponé e caso ta 
pasobra Michael E., ta den hospi- 
tal di prison na Dordrecht camin- 
da nan a oper’é recientemente. A 
programá e caso pa tratamentu 
completo den temporada di ve- 
rano. 

Den oranan di mérdia di 15 di 
juni e sospechosonan a tira Zino 
Ignasia mata na porta di un cas 
na Sandelingplein na Rotterdam. 
Fo’i promé instancia autoridad- 
nan a sospechá cu ta un asesina- 
to ligá cu negoshi di droga y den 
e caso aki a tira Ignasia mata pa 
kita e droga cu e tabatin na ben- 
ta. Testigonan a mira dos homber 
color scur drenta e cas mencioná. 
Ora nan a sali nan a drenta den 
un Opel Corsa preto, pero testi- 
gonan a nota number di e auto y 
a yama Polis. 

Despues di un buskeda di 4 ora 
y mei Polis a logra sera paso di e 
Opel riba Maasboulevard. 
Oswaldo C., tabata manehá e 
auto y poco despues Polis a ar- 
está su cómplice Michael E. 

Air Frcmce ta cuminsa na aumenta 
su frecuencia pa St. Maarten 


Aij&a 

Señorta mi wardador, mi'n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23:1,2,3 

Cu inmenso tristesa den nos curason pero agradecido pa tur 
loke nos a comparti, nos ta anuncia fayecimento di: 



Yolanda Margaretha De Cuba-Croes 

*07-02-1948 - 122-02-2019 
Acto di entiero lo wordo anuncia despues. 


A^ra 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason pero conforme boluntad di Señor nos 
ta anuncia fayecimento di: 



Venancio Feliz Angela 

Mihor conoci como"Felix"of"Cochise" 

*18-05-1944 -+19-02-2019 

Acto di despedida lo wordo anuncia despues 


PHILIPSBURG - Mientras cu na 
Corsou nos ta chambucá cu asunto 
di compania di aviacion den e caso 
di Inselair, na Sint Maarten apesar 
di nan cosnan bruhá, nan no tin 
basta man pa atendé cu tantu buelo 
di parti di continente Mericano y 
Europeo. 

Un compania cu despues di orcan 
Irma a baha su frecuencia di buelo 
pa Sint Maarten ta Air France, 
pero e biahenan a regularisá y Air 
France a subi su frecuensha di buelo 
atrobe. 

Den curso dje aña’ki Air France lo 
bula diariamente di Paris pa Sint 
Maarten pa mantené comunicacion 
cu habitantenan di e parti Frances 
di e isla y Europa. 

Ne momentonan ald Air France 
ta bula tres biaha pa siman for di 
Paris pa Saint Martin usando nan 
compania sucursal Joon cu fin di 
maart aki lo keda lilcidá. Joon ta 
bula e ruta cu un Airbus A340-300 
cu tin 4 motor, pero den futuro lo 
bula e ruta cu un Airbus A330 mas 
chikito. 

KLM tambe tin tres buelo directo 
pa siman di Schiphol pa Sint 
Maarten. 



Registra awo! 

Manda bo e-mail na noticia@awemainta.com 

Ricibi AWEMairrta tur dia den bo inbox 


www.awemainta.com B www.facebook.com/awemainta 583“1400 ^ 583~1444 

Salmo: 23 



'Señor ta mi wardador, mi'n tin falta di nada. 

Den cunucu di yerba berde e ta ponemi sosega. 

E ta hibami na awa trankil. 

Pa mi bolbe haña forsa.' 

Cu inmenso tristesa, per conforme boluntad di Dios nos ta anuncia cu a 
fayese cristianamente: 


Señora 

Gloria 

Esperanza 

Carlo-Figueroa 


viuda di AntonioTeófilo Carlo 

*30 september 1935 - tl 9 februari 2019 

Na number di su yiunan: Anthony y Angélique 

Natalie (Zusje) y Orlando 
Giovanni (Onnie) y Lousje 
Bruno y Carolina 

Mescos cu yiu: 

Hendrik de Jesus Croes, Fientje Figaroa, Rob Smith, 

Joe Najjar y sra. y Jeff Lesker 

Nieto(a)nan: Vito y Yesica, Guido y Evelyn, Gioréne y Pascal, 

Shanna, Jearuno y Daniela, Giovanni y Diana, 

Giorgine, Joseph y Celeste, Milan, Luca, 

Sue-Jeen y Sandrich, Dayron 
Bisanieto(a)nan: 

Abigail, Jeliane, Aishwarya, Ailyxiara, Guido-Alessandro, 

Vito, Suelo, Amavi, lan, Skylar y Giovanni Jr. 

Rumannan: tOscar y Martha Figueroa y yiunan 

Carmen y Chaneko Emers y yiunan 
tMarco y Elisabeth de Castro y yiunan 
tHumberto y Jean de Castro y yiunan 
Danilo y Migdalia de Castro y yiunan 
Sandra y Anthony Owers y yiunan 
tChacho de Castro y yiunan 
Bernardo de Castro y Gelou y yiunan 
Swa- y cuñanan: tCharles Carlo y yiunan 

tHilberto Carlo y Candida 
Norma Carlo y yiunan 
tMourien y Ronnie Poulina y yiunan 
Antonieta Mutzyyiunan 
Mathilda y Peppi Rizzi yyiunan 
Shila Ras y yiunan 
Primo-, primanan y ihanan. 

Su acompañantenan: Erylin Soto y Sandia Joseph 
Famianan: Mem Poppers y yiunan 

tChabe y tElio Ras y famia 
Alexander da Costa Gomez y famia 
Brydel Miguel yfamia 
Joost y Paula Samuels-Zijlstra 
Ruth Richardson-Lakey yiunan 
Pedro Rangel-Wellman y famia 
Vera Angela 
Deulis Salazar y famia 

Y demas famia: Carlo, Figueroa, De Castro, Arquez, Beck, Boekhouder, 
Chica, 

Celaire, Da Costa Gomez, Croes, Djopawiro, Emers, Espinel, Figaroa, 
Fradl, De la Fuente, Gomez-Cardona, Helber, Kock, Laclé, Lesker, 
Lo-Fo-Sang, Marchena, Mauco, Miguel, Mutz, Najjir, Nava, Owers, Pardo, 
Poppers, Poulina, Rangel-Wellman, Ras, Rasmijn, Richardson, Rizzi, 
Rodriguez, Salazar, Samuels, Semeleer, Sjiem-Fat, Van der Sluis, Smith, 
Solagnier,Torrez-Paez, Tromp, Valentijn, 

Werleman-Mosquera y Zijlstra 

Acto di entierro lo tuma lugar diamars 26 di februari 2019, na misa 
Pro-Cathedral San Francisco de Asis na Oranjestad, despues saliendo pa 
santana catolico na Oranjestad. For di 2'or curpa di nos difunto stima lo 
ta reposa den misa. 

Condolencia na Aurora Funeral Home, dialuna 25 di februari 2019, di 
7'or pa 9'or di anochi. 

En ves di flor of krans, un donacion na Organisashon Parkinson Aruba 
(O.P.A.) ta wordu altamente aprecia. Lo tin un box disponibel den misa. 
Si den nos tristeza nos por a lubida un persona of famia nos ta pidi nos 
disculpa. 

Despues di entierro no ta risibi bishita di condolencia na cas. 


Time Out 



Masha hopi actividad tin den e mundo di Body 
Building den nos hemisferio. Sr Giovanni Arendsz 
President di Federacion di Caribe na palabra. 


ao 

CARLO LAW OFFICE 

ta anuncia cu a fayese cristianamente: 



Sra. Gloria Esperanza Carlo-Figueroa 

*30 september 1935 -119 februari 2019 

Na bida mama di mr Antonio A.D.A. Carlo y wela di mr Vito A.V. Carlo. 

Acto di entierro lo tuma lugar diamars 26 di februari 2019, 
na misa Pro-Cathedral San Francisco de Asisna Oranjestad, 
despues saliendo pa Santana Catolicona Oranjestad. 

For di 2 'or curpa di nos difunto stima lo ta reposa den misa. 

Condolencia na Aurora Funeral Home, 

dialuna 25 di februari 2019, 

di 7'or pa 9'or di anochi. 

Nos oficina ta sera pa publico diamars merdia, 26 di februari 2019. 





























Dialuna, 25 Februari 2019 


AWEMainta 






-Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 


Keda “up to date” ij liKe nos riba faceboo 
www.facebooK.com/awemain 




Subi riba nos website 


www.awemainta.com 


AWEMainta completamente 

DIGITAL 




















